Rhaglen Rhianta Take 3 – Plant yn eu Harddegau Sy'n Heriol | Drupal
Rhaglen Rhianta Take 3 – Plant yn eu Harddegau Sy'n Heriol
Submitted by hannah on Sun, 04/09/2017 - 19:27
Mae'r Rhaglen Take 3 yn gwrs rhianta sydd mewn dwy ran i rieni'r bobl ifanc hynny sydd rhwng 10 ac 18 mlwydd oed:
Rhan 1 – cwrs sylfaenol sydd yn cynnwys deg sesiwn 'craidd'; Rhan 2 – deg sesiwn ychwanegol 'pick and mix' sydd yn ffocysu ar faterion penodol y mae modd ychwanegu at y cwrs sylfaenol. Byddwch yn cael eich gwahodd i fynychu'r grŵp am 2 awr yr wythnos am gyfanswm o 10 i12 wythnos mewn amgylchedd cefnogol a chyfeillgar.
Mae dau brif amcan gan Take 3:
- gwella'r berthynas rhwng pobl ifanc a'u teuluoedd; a gwella ymddygiad pobl ifanc yn y cartref a'r ysgol a'r gymuned ehangach.
I'r perwyl hwn, amcanion y cwrs yw rhoi'r sgiliau a'r strategaethau i rieni i:
meithrin eu pobl ifanc drwy eu hannog a gwrando arnynt,
darparu strwythur priodol a ffiniau ar gyfer y bobl ifanc;
cymryd gofal o'u hunain fel bod mwy o egni ganddynt ar gyfer y swydd honno o rianta a'u bod yn medru gosod esiampl o hunanofal i'w pobl ifanc.
Mae pobl ifanc yn ymddwyn yn well os ydynt yn credu bod pobl yn eu deall; pan fydd eu rhieni yn medru gosod ffiniau awdurdodol; a phan mae rhieni yn gwerthfawrogi eu hunain.
Mae'r grŵp yn cael ei gynnal gan weithwyr proffesiynol sydd wedi eu hyfforddi i ddarparu'r Rhaglen Take 3. Rydych yn dod ynghyd mewn amgylchedd cyfrinachol a diogel. Fel rhan o'r grŵp, byddwch yn trafod y testunau canlynol:
Annog Pobl Ifanc
Pŵer o wrando
Camymddwyn a gwrando
Pedwar dull o rianta
Negodi, ffiniau a chanlyniadau.
Mae staff hefyd yn medru cynnig cymorth, cyngor a gwybodaeth am elfennau perthnasol eraill; rôl rhieni; bod yn gadarn; rheoli dicter; iechyd rhywiol, cyffuriau ac alcohol, ymryson rhwng brodyr a chwiorydd, teuluoedd gyda'i gilydd, ymddygiad gwrthgymdeithasol a throseddu.